రాత్రి.
మన గ్రహంలో ఉన్న సగం జంతువులకు పైగా దాచే ఒక అంధకారపు ప్రపంచం.
ఇప్పటిదాకా, కెమెరాలు వాటి జీవితాలలోని ఒక చిన్ని భాగాన్ని మాత్రమే అందించాయి.
కానీ అత్యాధునిక సాంకేతిక పరిజ్ఞానంతో,
మనం రాత్రి సమయంలో కూడా పగలు చూసినట్టుగానే స్పష్టంగా చూడవచ్చు.
మానవ నేత్రం కన్నా వంద రెట్లు సున్నితంగా ఉండే కెమెరాల సాయంతో...
ఇప్పుడు మనం రాత్రి అందాన్ని...
రంగులలో చూడవచ్చు.
భూమికి చెందినవి కాదా అని అనిపించే ప్రకృతి దృశ్యాలు.
అంధకారంలో బయటకు వచ్చే వింత వింత జీవులు.
ఇదివరకు చూడని ప్రవర్తనలు.
భూగ్రహం యొక్క ఆఖరి అసలైన అరణ్యంలో
ఇప్పుడు మనం జంతువుల జీవితాలను గమనించవచ్చు.
రాత్రి.
ఇండోనేషియాలోని ట్రాపికల్ దీవులలో సంధ్యాకాలం రంగప్రవేశం చేస్తోంది.
టామ్ హిడ్లస్టన్ వ్యాఖ్యాతగా వ్యవహరించారు
ఈ అలల దిగువున...
ఈ గ్రహానికి చెందిన ఒకానొక ప్రాచీన జలాంతర్గత ప్రపంచం దాగుంది.
పగడపు దిబ్బలు...
మన సముద్రాలలో వివిధ రకాల జీవులకు ఆవాసాలు.
ప్రపంచమంతా కలిపి చూస్తే, సముద్రగర్భం మీద వీటి విస్తీర్ణం ఒక శాతం కూడా ఉండదు...
కానీ మన మహాసముద్రాలలోని మొత్తం జీవంలో మూడొంతుల జీవానికి ఇవే ఆధారం.
పగడపు దిబ్బ అనేది ఎప్పుడూ రద్దీగా ఉండే సముద్రగర్భంలో ఉన్న నగరం...
ఇక్కడ వివిధ ఆకారాల, అలాగే వివిధ పరిమాణాల జీవులు ఆహార వేటలో బిజీగా ఉంటాయి.
పగడపు దిబ్బల పాలిట బుల్ డోజర్ల లాంటి హంప్హెడ్ ప్యారెట్ ఫిష్,
వాటికి ఉన్న పక్షిలాంటి ముక్కులతో దిబ్బలను తింటాయి...
ఇక గట్టిగా ఉన్న పగడపు దిబ్బల దిగువున పెరిగే మెత్తాటి స్పాంజులను
హాక్స్ బిల్ తాబేళ్లు హాంఫట్ చేసేస్తాయి.
తెలివైన జీవులు, ఆహారం దొరుకుతుందని అనుకోని ప్రదేశాలలో కూడా ఆహారాన్ని సంపాదించగలవు.
చిన్నదైన క్లీనర్ రాస్ చేపలు, ప్రొఫెషనల్ సర్వీస్ అందజేస్తాయి.
అవి తమ పక్కనున్న చేపల నోట్లో ఇరుక్కొని ఉన్న ఆహారాన్ని లాగిస్తాయి.
సాయంత్రం తర్వాత వెలుగు ఉండదు కనుక, ఉన్న వెలుగును
సద్వినియోగపరుచుకోవడానికి అన్నీ ఆరాటపడతాయి కనుక, సాయంకాలం దిబ్బలో రద్దీగా ఉంటుంది.
కానీ ఈ బిజీ ప్రపంచం...
త్వరలోనే మారనుంది.
ఎందుకంటే పగడపు దిబ్బలలో మరో కోణం ఉంది...
ఇది సూర్యాస్తమయం తర్వాతే బహిర్గతం అవుతుంది.
ఆధునిక చిత్రీకరణ టెక్నిక్ ల సాయంతో...
మనం ఈ దాగున్న లోకాన్ని చూసి...
రాత్రివేళ ప్రపంచపు పగడపు దిబ్బలలో జరగబోయే పరిణామాలను వీక్షించగలం.
చీకటి పడ్డాక, చిన్నిచిన్ని చేపలు సురక్షితంగా ఉందామని ఒకే చోట గుమికూడతాయి.
పగడపు దిబ్బలలో అత్యంత ప్రమాదకరమైన సమయం, రాత్రి మొదలయ్యే సమయం అని చెప్పవచ్చు.
కోర్నెట్ చేప.
ఒక మీటరు పొడవు ఉండి, పొడవాటి మూతి కలిగి ఉంటుంది.
పగడపు దిబ్బలోని నిశాచర వేటగాడు.
లైట్ సెన్సిటివ్ అయిన పెద్ద కళ్ళతో...
అవి చేపల సమూహం మీద...
గురితప్పని ఖచ్చితత్వంతో దాడి చేస్తాయి.
తమకున్న సూదిలాంటి నోళ్లతో అవి ఇతర చేపలను పట్టి తినేస్తాయి.
ఒక్కోసారికి ఒక్కో చేపను పట్టుకుంటాయి.
పట్టుకున్నవాటిని అవి మింగాక...
వాటికి సంబంధించి మిగిలేది...
కేవలం కాసిన్ని పొలుసులు మాత్రమే.
కానీ చీకట్లో తిరిగే వేటాడే చేపలు కేవలం కోర్నెట్ చేపలు మాత్రమే కాదు.
దిబ్బ యొక్క జీవులు పగుళ్లు, సందుల మధ్య లోతుగా దాక్కున్నాయి...
ఎందుకంటే, పెద్దవి, భయంకరమైనవి అయిన వేటాడే చేపలు ఇప్పుడే బయటకు వస్తున్నాయి.
పగడపు దిబ్బ దగ్గర వేటాడే పద్ధతి ఒక్కోదానికి ఒక్కోలా ఉంటుంది.
వైట్ టిప్ రీఫ్ షార్క్, దిబ్బపైన మరీ ఎక్కువ సేపు తిరిగే చేపలను లాగించేస్తుంది.
ఇక్కడ వేటాడేది కేవలం అది మాత్రమే కాదు.
ప్రతీ చేప వెన్నులో వణుకు పుట్టించే స్టింగ్ రే.
దాని బారిన పడేవాటికి, రాత్రి కటిక చీకటిగా కనిపిస్తుంది.
అది దాడి చేస్తున్నట్టు అవి పసిగట్టలేవు.
కానీ అది పగడపు దిబ్బ దగ్గర...
ఎలా వేటాడుతుందో మా కెమెరాలు చూపాయి.
దిబ్బలో దాగున్న చేపలను...
అలాగే ఇసుకలో దాగున్న పీతలను కనిపెట్టడానికి, అది కంటిచూపును వాడదు...
ఎలక్ట్రోరిసెప్టార్లను ఉపయోగిస్తుంది.
రెండు మీటర్ల దాకా వెడల్పుండే దాని మొప్పలు, సముద్ర నేల మీద ఉన్నవాటిని ఇరికించేస్తాయి.
ఇసుకను తవ్వడం ద్వారా అందులో దాగున్నని బయటపడతాయి...
వెనువెంటానే వ్యాకుమ్ లాంటి నోటితో...
అది వాటిని హాంఫట్ చేసేస్తుంది.
రాత్రి వేళ వేటాడే చేపలు చాలానే సంచరిస్తూ ఉంటాయి కనుక...
దాగి ఉండటమే ఉత్తమ మార్గం.
కానీ ఇన్ని ప్రమాదాలు ఉన్నా కూడా...
ఒక చిట్టి రంగురంగుల చేప, సురక్షిత చోటు అయిన దిబ్బను వదిలి బయటకు వెళ్లనుంది.
మ్యాండరిన్ చేప.
ఈ మగ చేప...
తోడు కోసం వెతుకుతోంది.
ఈరాత్రి, ఒక గంటలో సుమారు ఎనిమిది చేపలతో సంభోగం చేయాలనే ఆశతో ఉంది.
కానీ వాటిని కనిపెట్టాలంటే, అది చాలా జాగ్రత్తగా అడుగులు వేయాలి.
ఆ అంధకారంలో, రొయ్యలాంటి జీవులను...
ఆరగిస్తున్న...
ఒక ఆడ చేపను అది పసిగడుతుంది.
కానీ ఆ ఆడ చేప, తన ఆహారాన్ని ఎలా అయితే ఆచితూచి ఎంచుకుంటుందో...
తోడు విషయంలో కూడా అలాగే ఎంచుకుంటుంది.
దాని మనస్సును గెలుచుకోవడానికి, మగ చేప తన మొప్పలను చాచి...
వీలైనంత పెద్దగా, కాదనుకోలేనంతగా కనబడాలని ప్రయత్నిస్తుంది.
ఆడ చేప ముగ్ధురాలైపోయింది.
కానీ సంభోగంలో పాల్గొనాలంటే, మరింత ధైర్యవంతమైన పని చేయాల్సి ఉంటుంది...
అంధకారాన్ని తమకు అనుకూలంగా మలుచుకోవాల్సి ఉంటుంది.
వాటి గుడ్లను తినే చేపలు దిబ్బ మధ్యలో దాక్కొని ఉంటాయి...
కాబట్టి ఈ కొత్త జంట దిబ్బ పైకి వచ్చి...
కళ్లుచెదిరేటి శృంగార నాట్యం చేస్తుంది.
వాటి రాత్రి ప్రదర్శన ముగిశాక...
ఈ జంట సురక్షిత ప్రదేశమైన దిబ్బలోకి వెళ్లిపోతాయి...
కానీ మరీ అంత ఎక్కువ సేపటికి కాదులెండి.
ఇంకా సుమారుగా ఏడు ఆడ చేపలను వెతికే పని ఉంది కాబట్టి...
ఈ మన్మథుడు, తనతో చిందులేసే తోడు కోసం వెతకడానికి,
అంధకారంలో మరో సాహసానికి పూనుకుంటాడు.
రాత్రి పురోగమించేకొద్దీ...
ప్రకృతిలోని ఒకానొక అబ్బురపరిచే మర్మమైన అద్భుతాలకు చీకటి తెరతీస్తుంది...
ఈ సంఘటన ఏదో మాయ జరిగినట్టుగా పగడపు దిబ్బలో ఒక మార్పును తీసుకువస్తుంది.
సముద్ర లోలోతుల నుండి, చిట్టి జీవుల సైన్యం బయటకు వస్తోంది...
ఒక గ్రహాంతర లోకం నుండి వస్తున్నట్టుగా అనిపిస్తుంది.
భూమ్మీద ఎక్కడ కూడా ఇటువంటి భారీ స్థాయిలో వలస అనేది జరగదు,
ఇది మన మహాసముద్రాలలో ప్రతిరాత్రీ జరుగుతుంది.
అనేక బిలియన్ల టన్నులు ఉండే ప్లాంక్టన్ జీవులు,
ఆహారం కోసమని సముద్రపు ఉపరితలం మీదకి వస్తాయి.
ఈ జీవులలో కొన్ని బియ్యపు గింజ అంత కూడా ఉండవు...
కానీ ఇవే సముద్రానికి ప్రాణాధారం.
చాలా చాకచక్యంగా ఉన్నట్టు అనిపించే వాటిలోని వెలుతురు, వాటి కదలిక ద్వారా...
చీకట్లో సముద్రంలో తారాడే ఆహార పదార్థాలను తింటాయి.
కొన్ని జీవులు, పూర్తిగా ఈ దాగి ఉన్న ప్రపంచంలోనే జీవిస్తాయి.
ఈ మ్యాంటిస్ ష్రింప్ లార్వా లాంటి ఇతర జీవులు,
తమ జీవితంలోని తొలి భాగాలనే ఈ పరలోకపు జీవనాన్ని సాగిస్తాయి,
పెరిగాక మళ్లీ పగడపు దిబ్బ వద్దకి వచ్ఛేస్తాయి.
ఒక్కసారిగా జీవుల సంఖ్య పెరగడం కారణంగా...
పగడపు దిబ్బ రూపురేఖలు ఇంద్రజాలం చేసినట్టుగా మారిపోతాయి.
ఊరికే పడి ఉన్నట్టుగా అనిపించే బండరాళ్లు ప్రాణం పోసుకుంటాయి.
చిన్న చిన్న జీవులు భారీ సంఖ్యలో ఒకేచోట చేరి పగడపు దిబ్బలుగా అవుతాయి.
పగటి వేళ, పగడపు దిబ్బ సూర్యుని శక్తిని శోషించుకుంటుంది.
కానీ రాత్రి అయ్యేసరికి...
నిశాచర సూక్ష్మ ప్రపంచంలో, తమ కోరలను చాచి...
వేటాడే జీవులుగా మారిపోతాయి.
ఇక్కడికి కొట్టుకొచ్చే చిన్ని ప్రాణులకు...
ఈ రంగురంగుల తోట, ఇప్పుడు లెక్కలేనన్ని నోళ్లతో నిండిన ఒక గోడను తలపిస్తుంది.
ఈ రాత్రి వేళ విందు, దిబ్బలకు కావలసిన పోషకాలను అందిస్తుంది,
దిబ్బ పెరగడానికి ఇవి చాలా కీలకం.
పెరుగుతున్న సముద్రపు ఉష్ణోగ్రతల వల్ల పగడపు దిబ్బలకు నష్టం జరుగుతోందని మనకి తెలుసు,
కనుక ఈ రాత్రి వేళ తమ కడుపులను నింపుకోవడం ఇప్పుడు తమ ఉనికికి మరింత కీలకంగా మారింది.
కానీ ప్లాంక్టన్ తాలూకు ఈ రాత్రి వలస మీద చిన్ని పగడపు దిబ్బలు మాత్రమే ఆధారపడిలేవు.
ఇతర భారీ జీవులు కూడా రాత్రి వేళ విందుకు హాజరవుతున్నాయి:
నాలుగు మీటర్ల వరకు వెడల్పున్న విహంగాలతో ఈదేటటువంటి మాంటా రే.
మాంటా రేలు ఒంటరి జీవితాన్నే గడుపుతాయి...
ప్లాంక్టన్ విరివిగా లభించే ట్రాపికల్ ప్రదేశాలలో,
అవన్నీ ఒకేచోటకు చేరి ఆరగిస్తాయి.
ఒక టన్ను బరువు ఉండే ఈ భారీ జీవులు,
రాత్రి వేల ఈ చిన్ని ప్లాంక్టన్ జీవులను తిని మనుగడ సాగిస్తాయనేది నమ్మలేని నిజం.
వంపులు తిరిగిన మొప్పలతో, తెరిచి ఉన్న తమ నోళ్ళలోకి ప్లాంక్టన్ ని మళ్లించుకొని...
కావలసిన అహార పదార్థాలను ఫిల్టర్ చేసుకుంటాయి.
ఇప్పుడు ఈ నిశిరాత్రిలో...
రాత్రి వేళ సమృద్దిగా దొరికే అహారాన్ని తినడంలో తమ నైపుణ్యాన్ని ప్రదర్శిస్తాయి.
పదే పదే వంపులు తిరుగుతూ...
అవి ఒకేసారి ఎక్కువ మొత్తంలో ప్లాంక్టన్ ని తీసుకునే ప్రయత్నం చేస్తాయి...
ఆ తర్వాత వాటిని తినేస్తాయి.
అన్ని చేపల కన్నా మాంటా రే మెదడు పెద్దగా ఉంటుందనే విషయం ఇప్పుడు మనకు తెలుసు.
కానీ చిమ్మచీకటిగా ఉండే సముద్రలోతుల్లో ఆహార వేటలో భాగంగా
అవి అంతంత దూరాలు ఎలా ప్రయాణిస్తాయో అనేది ఇప్పటికీ రహస్యంగానే ఉంది.
రాత్రివేళ మన సముద్రాలలో జరిగే ఇంకా ఛేదించలేని అనేక అంతుచిక్కని వాటిలో...
ఇది కూడా ఒకటి.
రాత్రి సమయాన భూమి
చీకట్లో చిత్రీకరించబడింది
పగడపు దిబ్బలలో రాత్రి వేళ చోటుచేసుకొనే సంగతులను చిత్రీకరించడానికి,
వాస్తవ స్థితిలో ఉన్న ట్రాపికల్ సముద్రాలలో రాత్రి సమయాన భూమి బృందం చిత్రీకరించింది.
కెమెరామెన్ డేవిడ్ రైకార్ట్ ఎదుర్కొన్న
అతిపెద్ద సవాలు ఏంటంటే, రాత్రి వేళ పగడపు దిబ్బల వేటాడే జంతువులను చిత్రీకరించడం.
షార్క్ చేపలు, అలాగే ఇతర వేటాడే చేపలు రాత్రి మరింత చురుకుగా ఉంటాయి...
సురక్షితంగా వాటి వద్దకు వెళ్లి చిత్రీకరించడం కూడా కాస్త కష్టమైన పనే.
రాత్రి వేళ చిత్రీకరించడం అనేది పూర్తిగా ఒక కొత్త ప్రపంచం అన్నమాట.
చీకటి మాటు నుండి ఏం వస్తుందో మనకు అస్సలు తెలీదు.
డేవిడ్ రైకార్ట్ కెమెరామెన్
చూద్దాం మరి. మేము ఇక దూకుతున్నాం.
డేవిడ్, అతని డైవ్ లను పౌర్ణమి సమయాలలో ప్లాన్ చేసుకున్నాడు,
అప్పుడయితే బలమైన ప్రవాహాలు, పగడబు దిబ్బ వద్దకు ఆహారం వచ్చేలా చేస్తాయి...
దానితో వేటాడే చేపలు అప్పుడు మరింత చురుకుగా ఉంటాయి.
కానీ ఇది ఒక పెద్ద సమస్యను సృష్టిస్తుంది.
ఉపరితలం నుండి డైవర్లకు. ప్రవాహ ఉధృతి ఎలా ఉంది?
అంత బాగా లేదు. ప్రవాహం బాగా బలంగా ఉంది.
మేము పడవ వద్దకు వస్తున్నాం. పైకి వచ్చేస్తున్నాం.
లోపల ప్రవాహం చాలా ఉధృతంగా ఉంది,
ఒకేచోట కుదురుగా ఉండటం అస్సలు సాధ్యమవ్వడం లేదు.
అది మంచి విషయం కాదు.
అవును...
ప్రవాహం బాగా ఉన్నప్పుడు, మంచి హాడావిడి ఉంటుంది,
అలాగే చాలా చిత్రీకరించవచ్చు కూడా...
ఇంకా ఉధృతంగా ఉంది.
మాకు ఒకే చోట కుదురుగా ఉండటానికి చాలా ఇబ్బందిగా ఉంది.
మా పరిస్థితి ఇప్పుడు ఇలా ఉంది మరి.
రాబోయే రాత్రుళ్లలో, పౌర్ణమి పోయినప్పుడు, ప్రవాహం తగ్గుతుంది.
అప్పుడు డైవింగ్ సులభంగానే ఉంటుంది, కానీ పగడపు దిబ్బలన్నీ ఖాళీగా ఉంటాయి.
అవును.
అవును, ప్రవాహం తగ్గిపోయింది, ఆ తర్వాత, నేనేమనుకుంటున్నానంటే...
అన్నీ ఇళ్లకు వెళ్లిపోయినట్టున్నాయి.
-అవును. -అవును.
బృందం అనువైన పరిస్థితుల కోసం వెతుకుతూ ఉండగా...
ఒక ప్రవాహానికి మరొక ప్రవాహానికి మధ్య సమయంలో నీళ్లు శాంతంగా ఉన్న...
కాసింత సమయంలో తాము పని పూర్తి చేయాలని వారు గ్రహించారు.
అలా చిత్రీకరించడం చాలా కష్టం,
ఎందుకంటే అలా 6 గంటలకు సూర్యాస్తమయం అయినప్పుడు జరగవచ్చు,
ఆ సమయాన్ని కనుక చేజార్చుకుంటే, మళ్లీ తెల్లవారు 4 గంటల దాకా వేచి చూడాలి.
కాబట్టి, షెడ్యూల్ అంతా గజిబిజిగా ఉంటుంది,
ఒక 40 నిమిషాల డైవ్ కోసం మేము రాత్రంతా వేచి చూడాల్సి ఉంటుంది.
నాకు ఒక కప్పు టీ ఇవ్వండి.
సహనంతో, ఇంకా అనేక నిద్రలేని రాత్రులు గడిపాక...
డేవిడ్ మరియు బృందం, తాము ఎదురుచూస్తున్న కొత్త ప్రవర్తనలను
ఎట్టకేలకు చిత్రీకరించడం మొదలుపెట్టారు.
కోర్నెట్ చేపలు అలా వేటాడటం నేనెన్నడూ చూడలేదు.
అనుకున్నవన్నీ మనకి దొరక్కపోవచ్చు, కానీ ఇది మాత్రం మనకి దొరికింది.
వేటాడటంలో ఒక్కో చేపది ఒక్కో పద్ధతి.
మోరే ఈళ్లు ఆహార వేట కోసమని పగడపు దిబ్బ వద్దకు చేరుకుంటున్నాయి.
మోరే, దిబ్బ పైన తన వేటను కొనసాగిస్తూ ఉంది.
అక్కడ ఒక చిన్న రంధ్రం ఉంది, అది అందులోకి దూరి లోపలికి వెళ్లింది.
ఊహించినట్టుగానే, లోపల ఒక చిన్న చేప ఉంది,
మోరే అక్కడికి చేరుకుంది.
అదుగో అక్కడుంది.
ఇక, హాంఫట్.
పట్టేసుకుంది! సరిగ్గా కెమెరా ముందు. రంధ్రంలోనే అనుకోండి. బాగా వచ్చింది.
ఈ పగడపు దిబ్బలలో చాలా జరుగుతున్నాయి.
రాత్రి వేళే ప్రాణం పోసుకున్నట్టుగా అనిపించే ఈ వైవిధ్యబరితమైన జీవరాశి
మనకు ఇక్కడ దర్శనమిస్తుంది.
ఈ అబ్బురపరిచే సముద్రపు లోలోతులలో ఉన్న ప్రపంచానికి చెందిన
ఈ ప్రత్యేక కోణాన్ని సిబ్బంది, వారి కెమెరాలలో బంధించగలిగింది.
ఉపశీర్షికలను అనువదించినది: అలేఖ్య